runetrust/blame-folketinget-dk huggingface dataset:
Thomas Jensen (S), 2009-05-04:
Hr. Erling Bonnesen kan måske spørge sine partifæller Erik Fabrin fra KL og Jens Stenbæk fra KL angående de udsagn, de er kommet med, hvor de på vegne af Danmarks kommuner har sagt, at man ikke i løbet af 2009 kan komme til at opfylde plejeboliggarantien i alle kommuner, simpelt hen fordi de regler, der er givet, ikke gør, at man kan opføre plejeboliger til ældre.
Peter Christensen (V), 2012-04-25:
Jeg er jo vel vidende om de formuleringer i regeringsgrundlaget, man har kunnet enes om, men når debatten var oppe på SF's landsmøde, så synes jeg jo, at det er interessant at høre regeringen, om de formuleringer, der er i regeringsgrundlaget, er udgangspunktet, eller om de skal forstås som et løfte fra skatteministeren på SF's landsmøde, sådan at der under ingen omstændigheder kan blive tale om finansiering uden for skattekilderne, altså uden for skattesystemet.
Sophie Hæstorp Andersen (S), 2010-02-12:
Han har endnu en gang problematiseret, at der ikke er nogen brugbare løsningsforslag til det problem, at det altså er forbudt at besidde narkotika, og spurgt, i hvilken stor cirkel rundt om et sådant fixerum oppositionen vil tillade det ulovlige, at man indtager stoffer og bla bla bla.
Torsten Gejl (ALT), 2021-12-02:
De har i hvert fald alle sammen gjort indtryk på mig og Alternativet; ikke mindst det, at folk med de laveste indkomster risikerer at blive rigtig, rigtig syge og dø som konsekvens af, at de ikke har råd til at gå til tandlæge, som konsekvens af, at de har kronisk tandkødsbetændelse osv.
Per Clausen (EL), 2006-05-10:
Enhedslisten har da også i forlængelse af det flere gange fremsat forslag om grønne afgifter, som vi mener opfylder de krav, som ikke kunne komme igennem under den tidligere regering og selvfølgelig heller ikke under den nuværende regering, men som vi måske tror kunne have en mulighed, hvis det kunne vokse ud af en seriøs analyse, og det er f.eks. en afgift på kvælstofsoverskud, som kunne regulere landbrugets forbrug af gødning, så miljøet blev skånet for den kraftige forurening og indtægterne af afgifterne blev anvendt til omlægning til økologisk drift og udvikling af bæredygtige produktionsmetoder.
Jens Peter Vernersen (S), 2000-10-31:
Der er også en forbedring af sygedagpengeordningen, men som sagt, disse forbedringer, som finansieres med det fastholdte personfradrag på 33.400 kr., eller i alt undlader man en stigning på 1.200 kr., disse mange forbedringer, som er utrolig vigtige for disse mennesker, behandles så i det efterfølgende lovforslag.
Line Barfod (EL), 2010-11-30:
Det gælder selvfølgelig allermest for de mennesker, der fremover konstant skal stå med hatten i hånden nede på kommunekontoret for at få penge til de mest nødvendige ting, men i den grad også for kommunerne, der skal sidde og udføre en masse sagsbehandling om enkeltydelser, for at de her mennesker ikke skal dø af sult.
Hans Andersen (V), 2015-07-03:
Det er jo sådan set tankevækkende, at den tidligere VK-regering lavede en ændring i 2010 og 2011, og det var – hører vi så her i salen – først efter et massivt pres fra Enhedslisten, at den tidligere socialdemokratisk-radikale regering overhovedet overvejede at ændre reglerne.
Pia Adelsteen (DF), 2016-05-12:
Jeg undrer mig bare over, at det er helt tydeligt, at Enhedslisten virkelig mener, at det her er et ganske alvorligt problem – så alvorligt, at man er nødt til at tage det ned i Folketingssalen, sådan at vi kan diskutere, at børn, der er født med en IQ, der er 1 IQ-point lavere end alle andres, koster en bunke penge, og at det er et kæmpe problem i Danmark.
Jakob Axel Nielsen (KF), 2009-01-28:
Med hensyn til organdonorsagen vil jeg gentage, hvad jeg har sagt til fru Pia Christmas-Møller: Vi skal selvfølgelig levere det her, som er aftalt med et flertal i Folketinget, og de her organdonorkort er ifølge mine oplysninger på vej ud med den ekstra rubrik: »ved ikke«.
Alex Ahrendtsen (DF), 2021-02-02:
Derfor undrer det mig også, at regeringen ikke er til stede i dag, at Socialdemokratiet ikke er til stede, bortset fra en enkelt, Enhedslisten, bortset fra en enkelt, SF, bortset fra en enkelt, Radikale, bortset fra en enkelt, og Liberal Alliance for en kort stund.
Ove Hygum (S), 2001-02-20:
Nu bliver ligelønsloven forhåbentlig et bedre og mere smidigt redskab for de fagforbund og tillidsrepræsentanter, der arbejder med ligeløn, men jeg lover, at sker der ikke herved de ønskede ændringer på det, man kunne kalde bundlinjen, ja, så vil vi se på loven igen.
Connie Hedegaard (KF), 2008-06-12:
Nu har jeg svaret på det spørgsmål rigtig mange gange, og jeg kan godt gøre det en gang til, for det er faktisk et glimrende budskab: Alverdens ledere, der måtte komme til København, forstår faktisk godt mekanismen både i markedet og i kvotesystemet.
Svend Auken (S), 2006-05-31:
Det gælder nærområderne: I Nordafrika, både når det drejer sig om energi, og når det drejer sig om flygtninge, indvandringspresset; i Mellemøsten, hvor vi har fælles interesse i et sikkert Israel og et levedygtigt Palæstina; i Rusland, hvor vi er interesseret i energi, demokrati og globalt partnerskab; og på Balkan, hvor det drejer sig om stabilitet, demokrati, mulighed for medlemskab.
Eva Kjer Hansen (V), 2008-04-03:
Hvis man ikke har den registrering på cpr-nummer, vil det i mange tilfælde være umuligt at finde ud af med sikkerhed, om en person tidligere har overtrådt reglerne, fordi der rent faktisk er mange, der har samme navn, og da lyst- og fritidsfiskeri normal sker med redskaber uden tilknytning til et registreret fartøj, kan det være svært på anden vis at finde ud af, hvem den pågældende er.
Johanne Schmidt-Nielsen (EL), 2016-01-26:
Jeg vil gerne i dialog om, hvordan vi forsøger at skabe så god integration som overhovedet muligt i Danmark, og noget af det, som jeg tror er vigtigt, er, at de unge mennesker, som enten kommer til Danmark eller fødes her i Danmark af forældre, som har været på flugt, uddanner sig.
Troels Lund Poulsen (V), 2009-04-28:
Et af de initiativer, der blev lanceret sidste sommer, var jo »Hold Danmark Rent«, som allerede har sat en lang række projekter i søen, der bl.a. skal reducere mængden af dåser og affald i naturen, og som også skal være med til det, som jeg synes er meget afgørende, nemlig at skabe en holdningsændring og være med til at understøtte det, som man jo i bund og grund bare kan kalde god, normal opførsel, at man rydder op efter sig selv.
John Vinther (KF), 2001-01-31:
Der henvises til en artikel i Fyens Stiftstidende den 24. januar 2001, af hvilken artikel det fremgår, at en 21-årig palæstinenser, der i næsten 1 år har siddet varetægtsfængslet med henblik på effektuering af udvisningsdom, nu har udsigt til at blive sat på fri fod, fordi udvisningen ikke kan effektueres.
Kristian Thulesen Dahl (DF), 2000-03-28:
Men det er altså meget svært at forstå, at det at ændre den situation, vi har i dag - hvor vi har vores nationale valuta, som vi kan vælge at lade køre tæt op ad euroen, sådan som vi nu har valgt gennem de senere år, men hvor vi også kan vælge noget andet, hvis vi vil det - ved at skifte til euroen ikke skulle være noget nyt.
Marlene Harpsøe (DF), 2016-11-08:
Integrationsydelsen skal samtidig gøre det mindre attraktivt at komme til Danmark for at modtage offentlig forsørgelse, herunder begrænse antallet af udlændinge, der modtager offentlig forsørgelse, og - at kommunerne har pligt til at sørge for, at borgerne får den rette hjælp til at komme i job eller uddannelse, herunder sikre afklaring af de kontanthjælpsmodtagere, som mere permanent ikke kan arbejde.
Martin Geertsen (V), 2022-01-21:
Undskyld, men det er bare, fordi der jo var en grund til, at jeg læste den der tekst op for hr. Peder Hvelplund, og det er, at der bl.a. står, at Folketinget pålægger regeringen at undersøge mulighederne for at indføre patogenreduktion osv. osv.
Karen Ellemann (V), 2008-05-30:
Nu har hr. Morten Østergaard så oplyst mig med forslaget til vedtagelse, og det var sådan set også det samme, som Ritzau kunne bringe i går i en nyhed, netop at forslaget fra oppositionen handler om fire punkter: Punkt 1, asylansøgere må ikke bo længere end 6 måneder i asylcentrene,
Anne Baastrup (SF), 2001-05-18:
For vi ved jo også, at forsikringsselskaberne - i hvert fald nogle af dem - jo rent faktisk har ændret deres måde at definere en bestemt type af ulykker på, uden at det er mit indtryk, at det har betydet en ret stor stigning i forsikringsafgiften for de folk, der er med i de her forsikringsselskaber.
Henning Hyllested (EL), 2016-03-29:
Derfor kan jeg ikke helt forstå, hvorfor hr. Nikolaj Amstrup ikke – det gælder også for Socialdemokraterne – kan stemme for det forslag til vedtagelse, som SF, DF og Enhedslisten har fremsat, for hvis det, der foregår, er ulovligt, skal det vel også bekæmpes, og hvis det har det omfang, som det tilsyneladende har fået, skal der vel også laves en særlig indsats, som vi f.eks. kender det fra byggebranchen.
Ole Sohn (SF), 2002-05-28:
Dansk Folkeparti har jo ikke givet noget argument for, hvorfor Dansk Folkeparti om lidt stemmer for et forslag, som nedsætter pensionsopsparingen for hjemmehjælperne svarende til 50.000 kr., mens politikerne som f.eks. fru Pia Kjærsgaard, hr. Kristian Thulesen Dahl og hr. Ole Sohn skal have 150.000 kr. mere.
Peter Hummelgaard (S), 2025-01-22:
Men det ændrer jo ikke ved regeringens samlede vurdering af, hvordan de indsatser, som vi i øvrigt også bliver anmodet om fra WHO og andre internationale agenturer, er, i forhold til hvordan vi bedst bidrager, samtidig med at vi også tager hensyn til vores egne forhold, herunder bl.a. den sikkerhedspolitiske risiko.
Sophie Hæstorp Andersen (S), 2010-11-04:
Derfor er det selvfølgelig mærkeligt, at vi skal gå fra, at vi har inseminationsmetoder og behandling i Danmark, som er gratis og vederlagsfri for det første barn, som er sikker, og som betyder, at man kan sætte et barn op og få et barn til verden på en god og sikker måde, og til, at man så skal springe det over, fordi man er så forhippet på at få brugerbetaling ind ad bagdøren.
Ole Birk Olesen (LA), 2017-05-04:
For mig er det vigtige, at vi bebyrder en meget stor gruppe af ældre med den umyndiggørelse, det er, at vi siger til dem, at de skal testes, selv om der ikke er behov for at teste lige præcis disse ældre, og påfører dem en omkostning til at få fornyet kørekortet og en lægeattest, når det kun er en mindre gruppe af de ældre, som faktisk er et problem.
Line Barfod (EL), 2010-11-09:
Vi mener, man har et stort ansvar for at få samfundsøkonomien til at hænge sammen, og derfor har vi også gentagne gange advaret mod de totalt uansvarlige skattelettelser og den totalt uansvarlige økonomiske politik, som regeringen og Dansk Folkeparti har ført, og derfor har vi gang på gang fremlagt forslag til, hvordan man sikrer, at man får lukket hullet i statskassen, og sikrer, at man får investeret i fremtiden.
Ane Halsboe-Jørgensen (S), 2023-02-02:
Altså, jeg vil faktisk oprigtigt gerne igen kvittere for, at der fra Folketingets side – i hvert fald fra en række af de partier, der er vant til også at være derinde, hvor man tager et ansvar og ved, at hvis man vil noget, skal man også finde pengene, og der tænker jeg i høj grad på Konservative som en del af kredsen omkring det bord – bliver tænkt med, i forhold til hvordan vi får økonomien til at passe.
Ellen Trane Nørby (V), 2008-12-11:
Jeg troede sådan set, at det lå meget også til en socialliberal tankegang, og derfor vil jeg spørge den radikale ordfører, om det at vælge anderledes end normen ikke også burde være en valgmulighed i en liberal - og dermed så også en socialliberal - radikal forstand.
Christian Rabjerg Madsen (S), 2023-01-19:
Jeg tror, at vi der har et strukturelt problem, som vi er enige om er meget alvorligt, og som vi skal finde løsninger på, og derfor vil jeg selvfølgelig gerne høre SF, om ordføreren er enig med Socialdemokratiet i, at det er et stort problem, og selvfølgelig også, om vi kan komme nærmere nogle bud på, hvordan vi kan få løst et af de problemer, som jeg opfatter som et af de tungeste og mest strukturelle i vores samfund.
Poul Nyrup Rasmussen (S), 1999-10-13:
Opmærksomheden er selvfølgelig især rettet mod de grænseoverskridende problemstillinger, dér, hvor en borger i et EU-land køber en vare i et andet EU-land, eller dér, hvor en borger i et EU-land bliver offer for en forbrydelse i et andet EU-land, f.eks. i forbindelse med ferieophold eller andet.
Pernille Rosenkrantz-Theil (EL), 2004-02-04:
Når hr. Mikkel Dencker siger, at der ikke er noget statistisk belæg for, at det kun er de højtlønnede, der anvender de her ordninger, så vil jeg gerne spørge hr. Mikkel Dencker, om en pensionist f.eks. har mulighed for at anvende de her ordninger.
Morten Messerschmidt (DF), 2020-01-17:
Hvad er logikken i, at vi lader konventioner tyrannisere det her land og det her Folketing, så vi skal behandle jøder, buddhister og kinesere på samme måde som muslimer, når vi nu bare kan se, at det netop er indvandringen fra de muslimske lande, som har skabt alle problemerne?
Pernille Rosenkrantz-Theil (S), 2020-12-03:
Jeg mener, at hvis vores ungdomsgeneration skal bære vores samfund i deres hænder om 20 år, når de er blevet voksne, så er det en virkelig god idé, at man kender hinanden på kryds og tværs af sociale skel, etniske forskelligheder, religiøse forskelligheder osv., og at man ved, hvad vores samfund består af i alle ender og kanter.
Lotte Rod (RV), 2025-01-29:
Hvis man tænker over det, er de både nysgerrige sparringspartnere, kreative igangsættere, praktiske håndværkere, konfliktmæglere, projektledere og sociale brobyggere, alt efter hvad situationen lige kalder på, og de skal kunne finde balancen mellem at tage styringen og at give plads til, at børn og unge selv kan tage initiativer.
Henning Hyllested (EL), 2015-10-29:
Det kunne tænkes, at man i Grønland havde lyst til at stille mere vidtgående krav til bankernes kapitalbeholdning, likviditet, tilsyn osv. osv. end dem, der ligger i EU's regler, og den mulighed er man afskåret fra, medmindre man kan overbevise ikke 27 EU-lande, men faktisk 28 EU-lande, for man skal jo altså også overbevise den danske regering, hvis reglerne skal laves om.
Ole Birk Olesen (LA), 2015-01-22:
Loven siger, at kommunen kan stille krav om, at organisationen skal overveje det, men jeg har spurgt bl.a. fru Liv Holm Andersen, og jeg tror også at hr. Eigil Andersen gav udtryk for det her på talerstolen, uden at det var mig, der spurgte, og af det, de siger, fremgår det, at kommunerne kan stille som krav, at der skal stilles krav om antal praktikpladser hos dem, der byder ind på opgaven.
Svend Aage Jensby (V), 2001-10-24:
»Vil statsministeren oplyse, hvad baggrunden var for, at justitsministeren i forbindelse med åbningsdebatten den 4. oktober 2001 gav Folketinget og dermed offentligheden en detaljeret redegørelse for myndighedernes behandling af sagen om den irakiske hærchef, som var omtalt i Politiken den 2. oktober 2001, men derimod intet oplyste om de i artiklen nævnte otte andre personer, der angiveligt har begået grove forbrydelser og deltaget i terrororganisationer?«
Marianne Jelved (RV), 2003-01-24:
Det, der er helt afgørende for de mellemlange videregående uddannelser, MVU-uddannelserne, er forskningstilknytningen. Det betyder også, at når man laver en bacheloruddannelse - nu kalder vi det en professionsbacheloruddannelse - er der givet et signal om, at den kan bruges til at få adgang til en masteruddannelse.
Troels Ravn (S), 2021-05-03:
Lad mig så også lige nævne, at vi torsdag før store bededag i vores tværpolitiske arbejdsgruppe nedsat i Skatteudvalget jo havde et møde med iværksættere i Danmark, som meget opmuntrende gav udtryk for, at Danmark er et land i verdensklasse, når det drejer sig om at lave virksomheder; når det drejer sig om at nedsætte sig som iværksætter.
Lotte Rod (RV), 2014-05-15:
Når hr. Kristian Thulesen Dahl nu faktisk kender tallet, nemlig at det er 500.000 danskeres job, der afhænger af, at vi har fælles regler i EU, så kan jeg ikke lade være med at spørge om, hvor mange af de job Dansk Folkeparti er villig til at ofre: Altså, hvor mange danskeres job vil Dansk Folkeparti bringe i fare, ved at man ikke længere har fælles regler i EU?
Kristian Thulesen Dahl (DF), 2000-12-06:
Spørgsmålet er stillet, fordi det jo i stadig højere grad står klart, at Statsministeriet bruger sine embedsmænd og statsapparatet på ting, der jo i virkeligheden slet ikke har noget med statsmagten at gøre, men som er forhold, som partier og organisationer må stå inde for.
Lene Espersen (KF), 2003-01-16:
Det er jo også med baggrund i det, og det er så svar til hr. Per Dalgaard, at der i dag er opført strafferammer i lovforslaget; det er simpelt hen en direkte følge af EU's rammeafgørelse for at sikre ikke en harmonisering, men en tilnærmelse af strafferammerne i de enkelte EU-lande, så det - i gåseøjne - ikke kan betale sig at bosætte sig ét sted og derfra f.eks. udnytte og distribuere børnepornografi og så slippe med en meget lavere straf, end hvis man var i et naboland dertil.
Marcus Knuth (V), 2018-05-23:
Men til spørgsmålet: Jo, det ville være godt, hvis man kunne udvide den indsats, selvfølgelig under forudsætning af at det foregår på forsvarlig vis, men der minder jeg jo altså om, at vi er et lille land i Nordeuropa, som har kompetencer, som jeg mener vi kan bruge bedre; nu nævnte jeg vores indsats i Irak, vores indsats i Afghanistan, og vores indsats i Syrien.
Astrid Krag (S), 2018-04-26:
Den er mange ældre glade for, men over en årrække har der jo været et alt for stort antal af de private plejefirmaer, der er gået konkurs med stor utryghed til følge for de ældre og stort praktisk bøvl og økonomiske byrder for de kommuner, der med kort varsel har måttet overtage plejen af ofte hundredvis af ældre, der ikke kan klare sig selv og er dybt afhængige af den hjælp, de får.
Kristian Jensen (V), 2003-12-12:
Selv om der er stor enighed blandt prognosemagerne om, at de internationale konjunkturer vender i løbet af 2004, og at arbejdsløsheden vil falde, skal vi fra dansk side naturligvis tage de skridt, der er mulige for på en fornuftig vis at hjælpe til at nedbringe arbejdsløsheden.
Per Clausen (EL), 2010-01-26:
Derfor støtter vi det her lovforslag, fordi vi mener, at det med at indføre 14 dages fortrydelsesret og kreditgivers pligt til at vurdere kundens kreditværdighed er et fremskridt, og vi mener, det er rigtigt og fornuftigt at lave de her indgreb, selv om man i en eller anden forstand også kan spørge, hvorfor min kreditværdighed skal undersøges, det er der ingen grund til, for den er, som den er, og jeg betaler alligevel, hvad jeg skylder, uanset om vurderingen af kreditværdigheden når frem til, at jeg ikke er i stand til det.
Poul Nyrup Rasmussen (S), 2001-01-17:
Men jeg synes, at de erfaringer, vi har haft indtil nu, viser os, at dér, hvor kommunerne typisk har anvendt udlicitering, har været på rengøringsområdet, kørselsordninger, udbringning af mad og madproduktion, revisionsopgaver og praktiske vejopgaver og den slags.
Lennart Damsbo-Andersen (S), 2010-10-12:
Nu ved jeg godt, at det ikke er alt, hvad man siger, når man står heroppe, som kan høres ude i salen, men jeg tror nok, at det fremgik meget klart – det står i hvert fald i mine papirer her – at vi ikke mener, at de syge skal have varighedsbegrænsning på sygedagpenge, og det skal de heller ikke have i starten af deres sygdom.
Kristian Thulesen Dahl (DF), 2006-11-16:
Så kan vi jagte svaret på spørgsmålet: Lykkes det så efter formålet, eller er der nogle steder, hvor vi hele tiden skal ind og justere på kursen for at sikre, at den politiske målsætning, vi har om at skabe større lighed i landet og mindske uligheden i landet, rent faktisk lykkes?
Mike Legarth (KF), 2009-10-23:
Det er endnu et lovforslag af samme slags, nemlig denne gang en opdatering af en dobbeltbeskatningsaftale mellem Danmark og Israel, hvor vi får reguleret en række beskatningsforhold for erhvervslivet og først og fremmest får reguleret, hvordan man skal betale skat af offentlige pensioner, offentlige ydelser, tjenestemandspensioner.
Arne Melchior (CD), 2000-11-28:
Men de blev altså udført af en stat, der blev angrebet ved sin lovlige etablering, og hovedårsagen til den bastante flugt var utvetydigt - det er dokumenterbart, så hr. Holger K. Nielsen kan ikke sige, at det ikke er historisk korrekt - at der blev udstedt generelle befalinger fra de arabiske lande.
Flemming Kofod-Svendsen (KRF), 2001-01-12:
Det får mig til at spørge, om vi så ikke under udvalgsarbejdet skulle set lidt på de enkelte punkter, f.eks. det tredje punkt om, at der indføres katalysatorfradrag for motorcykler, og at fradraget for blokeringsfri bremser, de såkaldte ABS-bremser, sættes op.
Thomas Danielsen (V), 2013-05-15:
Derfor spørger jeg landdistriktsministeren en sidste gang, for jeg har jo ikke flere spørgsmål tilbage, og derfor håber jeg så inderligt, at man vil besvare mit meget simple spørgsmål, som jeg tror at man er den eneste i salen der har svært ved at forstå, og det er: Bliver Folketingets partier inddraget i arbejdet om en samlet strategi for landdistrikterne?
Else Theill Sørensen (KF), 2002-10-10:
Vedrørende udlændinge, der medbringer en uddannelse fra hjemlandet, som ikke umiddelbart direkte kan anvendes her i landet, vil kommunerne nu få mulighed for som aktivering at tilbyde særlig opkvalificerende forløb til udlændinge, der har en mellemlang eller lang videregående uddannelse.
Joachim B. Olsen (LA), 2013-05-30:
Hvis man tænkte sig om, og hvis fagbevægelsen tænkte sig om, så burde den måske i virkeligheden efterspørge det her, for det vil åbne op for en lang, lang række af muligheder for, at man kan klage, og dem, det til sidst ville gå ud over, ville være virksomhederne.
Rasmus Jarlov (KF), 2015-10-20:
Altså, vi har jo kunnet se, at de aftaler, der har været, har holdt meget længe, og jeg synes også, at Holger K. Nielsen redegjorde meget fornuftigt for før, hvor farligt det ville være for de politiske partier at bryde sådan en garanti til den danske befolkning, som vi laver nu her, hvor vi fortæller dem, at det ikke bliver et EU-anliggende at bestemme Danmarks udlændinge- og asylpolitik.
Aage Frandsen (SF), 2004-02-24:
Jeg kan godt forstå, at man en gang imellem på Færøerne og Grønland kan føle, at det er meget svært at få resten af landet i Danmark til at forstå, at selv om man ikke har det fulde ansvar for nogle bestemte ting, så holdes man ude fra at få den viden, som man anmoder om.
Karina Lorentzen Dehnhardt (SF), 2010-05-04:
Så vi er positivt indstillet over for at drøfte, om der er mere, vi kan gøre i forhold til problemstillingen, om der er mere, vi kan gøre for at bekæmpe kriminaliteten, men vi mener også, at vi er nødt til at lytte til politiet i den her sammenhæng.
Hans Kristian Skibby (DF), 2010-05-04:
For at kunne udbygge vores biogasanlæg i Danmark – også det, som egentlig er regeringens intentioner i forbindelse med »Grøn Vækst« osv., nemlig at vi skal have mere CO2-neutral energi i Danmark – skal vi selvfølgelig også have nogle svin til at producere gyllen.